
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Pamatojoties uz Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 9.1. apakšpunktu, lūdzam nodrošināt, ka noteikumu projektā tiek sniegts skaidrojums par katra paredzētā grozījuma attiecīgajos Ministru kabineta noteikumos būtību, nepieciešamību un mērķi. Norādām, ka šobrīd atbilstošs skaidrojums nav sniegts, piemēram, par noteikumu projekta 4., 5., 11. un 12. punktā ietverto regulējumu.
 
Piedāvātā redakcija
-
	Viesturs Blūmentāls (TM)

	2.
	Noteikumu konsolidētā versija
29. Eiropas digitālās inovācijas centrs kā finansējuma saņēmējs gala labuma guvējam sedz izmaksas klātienes vai hibrīda formāta digitālo prasmju apmācību apguvei, ko nodrošina Eiropas digitālās inovācijas centrs, vai pēc tam, kad gala labuma guvējs ir izgājis tiešsaistes apmācību kursus, iesniedzis apstiprinājumu sekmīgai apmācību kursu beigšanai un izdevumus apliecinošus dokumentus. Eiropas digitālās inovācijas centrs sedz attiecināmās izmaksas, kas saistītas ar klātienes un hibrīda formas digitālo prasmju apmācību kursu nodrošināšanu gala labuma guvējam.
	Iebildums
Noteikumu projekta 7. punktu nepieciešams izvērtēt un precizēt:
pirmkārt, papildinot ar pienākumu Eiropas digitālās inovācijas centram kā finansējuma saņēmējam gala labuma guvējam segt tiešsaistes apmācību kursu izmaksas, jo no 7. punkta nav saprotams, kādēļ Eiropas digitālās inovācijas centram jāsedz izmaksas klātienes vai hibrīda formāta digitālo prasmju apmācību apguvei pēc tam, kad gala labuma guvējs ir izgājis tiešsaistes apmācību kursus. Alternatīvi lūdzam precizēt minēto punktu, nodrošinot skaidras tiesību normas (piemēram, vārdus "vai pēc tam, kad gala labuma guvējs ir izgājis tiešsaistes apmācību kursus, iesniedzis apstiprinājumu sekmīgai apmācību kursu beigšanai un izdevumus apliecinošus dokumentus" ietverot atsevišķā teikumā);
otrkārt, nodalot, kādas konkrēti attiecināmās izmaksas sedzamas attiecīgi 7. punkta pirmajā un otrajā teikumā paredzētajos gadījumos, tai skaitā vai runa ir par vienām un tām pašām attiecināmajām izmaksām.
 
Piedāvātā redakcija
-
	Viesturs Blūmentāls (TM)

	3.
	Noteikumu konsolidētā versija
34.1 Eiropas digitālās inovācijas centrs vai inovācijas kopas dalībnieks var  piedāvāt klātienes vai hibrīda formāta digitālo prasmju apguvi, ja ir noslēgts līgumus par šo noteikumu 30.punktā minēto apmācību jomu apguvi ar  kādu no 10 augstākās izglītības iestādēm, kas ir iekļautas pasaules universitāšu reitingā "Times Higher Education".
	Iebildums
Lūdzam izvērtēt un precizēt noteikumu projekta 10. punktu, jo nav saprotams, kādēļ pretēji 7. punktā noteiktajam attiecīgo prasmju apguvi var piedāvāt inovācijas kopas dalībnieks, kā arī nav saprotams, ar kuru tiesību subjektu jābūt noslēgtam līgumam.
Piedāvātā redakcija
-
	Viesturs Blūmentāls (TM)

	4.
	Noteikumu konsolidētā versija
38.1.1. izmaksas, kas saistītas ar atvērto tiešsaistes apmācību kursu integrēšanu Eiropas digitālās inovācijas centra pakalpojumu piedāvājumu platformā un licences iegādi;
	Iebildums
Tiesiskās noteiktības nolūkā lūdzam noteikumu projekta 12. punktā skaidrot, par kādas licences iegādi šajā punktā ir runa.
Piedāvātā redakcija
-
	Viesturs Blūmentāls (TM)

	5.
	Noteikumu konsolidētā versija
38.1.4.2. kopējā pasniedzēju darba samaksa par darba stundām, kas nepārsniedz apmācību kursu ilgumu (tai skaitā darba devēja valsts sociālās apdrošināšanas obligātās iemaksas);
	Iebildums
Lūdzam tehniski precizēt noteikumu projektu, svītrojot noteikumu projekta 13. punktā ietverto Ministru kabineta 2023. gada 12. septembra noteikumu Nr. 529 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.2.i. investīcijas "Uzņēmumu digitālo prasmju attīstība" īstenošanas noteikumi"" (turpmāk - noteikumi Nr. 529) 38.1.4.2. apakšpunktu, kas dublē 38.1.4.1. apakšpunktu.
Piedāvātā redakcija
-
	Viesturs Blūmentāls (TM)

	6.
	Noteikumu konsolidētā versija
38.1.4.5. apmācībām saistīto konsultāciju pakalpojumu izmaksas;
	Iebildums
Tiesiskās noteiktības nolūkos lūdzam noteikumu projekta anotācijā skaidrot, kādu pakalpojumu izmaksas, uz kurām norādīts noteikumu projekta 13. punktā, ir attiecināmas.
Piedāvātā redakcija
-
	Viesturs Blūmentāls (TM)

	7.
	Noteikumu konsolidētā versija
38.2.6. mācību maksa gala labuma guvēju darbiniekiem, tai skaitā sertifikācijas vai eksaminācijas izmaksas;
	Iebildums
Lūdzam izvērtēt un svītrot vai precizēt noteikumu projekta 16. un 17. punktu, ņemot vērā, ka minētajos punktos ietvertais regulējums dublē noteikumu Nr. 529 38.2.1. un 38.2.3. apakšpunktā ietverto regulējumu.
Piedāvātā redakcija
-
	Viesturs Blūmentāls (TM)

	8.
	Noteikumu konsolidētā versija
45. Finansējuma saņēmējam izmaksas attiecināmas no brīža, kad finansējuma saņēmējs iesniedzis projekta pieteikumu Kohēzijas sistēmā. Gala labuma guvējam izmaksas attiecināmas no brīža, kad gala labuma guvējs  iesniedzis iesniegumu finansējuma saņēmējam atbilstoši Komisijas regulas Nr. 651/2014 6. panta 2. punktam, izņemot aktivitātes, kas nav uzskatāmas par darbu sākumu atbilstoši Komisijas regulas Nr. 651/2014 2. panta 23. punktā minētajai definīcijai. Ja uz pieteikuma iesniegšanas brīdi tiek konstatēts Komisijas regulas Nr. 651/2014 6. panta 2. punkta pārkāpums, gala labuma guvēja projekta ietvaros radušās izmaksas ir neattiecināmas un tās jāsedz no privātajiem līdzekļiem. Ja gala labuma guvējam atbalsts tiek piešķirts no Komisijas regulu Nr. 1407/2013, tad izmaksas tiek attiecināmas no brīža, kad gala labuma guvējs  iesniedzis iesniegumu finansējuma saņēmējam, ievērojot atbilstoši Komisijas regulas Nr. 651/2014 6. panta 2.punkta prasības.
	Iebildums
Vēršam uzmanību, ka no noteikumu projekta un tā anotācijas nav skaidri saprotams, ja gala labuma guvējam atbalsts tiek piešķirts saskaņā ar Eiropas Komisijas 2013. gada 18. decembra Regulu Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam, kādēļ ir ievērojamas Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 6. panta 2.punkta prasības, kas turklāt neatbilst arī noteikumu projekta anotācijā sniegtajam skaidrojumam par noteikumu projekta 19. punktu. Attiecīgi lūdzam sniegt atbilstošu skaidrojumu par minēto noteikumu projekta anotācijā, nepieciešamības gadījumā precizējot noteikumu projekta 19. punktu.
Piedāvātā redakcija
-
	Viesturs Blūmentāls (TM)

	9.
	Noteikumu konsolidētā versija
2.8.2 hibrīdformāta apmācību kursi – apmācību pieeja, kas apvieno gan tradicionālās klātienes nodarbības, gan digitālās tehnoloģijas un attālinātās mācīšanās komponentes. Šis pieejas veids ļauj komersantu nodarbinātajiem apgūt zināšanas un prasmes, izmantojot dažādus apmācību veidus un resursus.
	Priekšlikums
Atbilstoši juridiskās tehnikas prasībām lūdzam noteikumu projekta tekstā konsekventi lietot terminu "hibrīdformāta apmācību kursi" (sk., piem., noteikumu projekta 20. un 21. punktu).
Piedāvātā redakcija
-
	Viesturs Blūmentāls (TM)

	10.
	Noteikumu konsolidētā versija
6. Lai sasniegtu šo noteikumu 3. punktā minēto mērķi, investīcijas pirmajā kārtā gala labuma guvējiem tiek nodrošināti klātienes, hibrīda un tiešsaistes apmācību kursu formātā, lai nodrošinātu digitālo prasmju apmācības šo noteikumu 30. punktā minētajās jomās. Investīcijas otrajā kārtā tiek īstenotas gala labuma guvēju digitālo prasmju apmācības.
	Priekšlikums
Lūdzam redakcionāli precizēt noteikumu projekta 3. punktu ("tiek nodrošināti klātienes, hibrīda un tiešsaistes apmācību kursu formātā"), norādot, kas tieši tiek nodrošināts attiecīgajā formātā (proti, apmācības).
Piedāvātā redakcija
-
	Viesturs Blūmentāls (TM)

	11.
	Noteikumu konsolidētā versija
33. Pirmās kārtas ietvaros gala labuma guvējam klātienes, hibrīda un tiešsaistes apmācības kursu un digitālo prasmju apmācības var sniegt Eiropas digitālās inovācijas centra dalībnieks, no personāla izmaksām sedzot atalgojuma izmaksas saskaņā ar šo noteikumu 83. punktu. Eiropas digitālās inovācijas centra dalībnieka sniegtie apmācības kursi atbilst šo noteikumu 34. punktā minētajiem nosacījumiem.
	Priekšlikums
Ņemot vērā, ka noteikumu Nr. 529 34. punktā minēti nosacījumi vienīgi attiecībā uz tiešsaistes kursiem, bet ne, piemēram klātienes un hibrīda apmācību kursiem, lūdzam izvērtēt un nepieciešamības gadījumā precizēt (papildināt) noteikumu projekta 9. punktā ietverto atsauci.
Piedāvātā redakcija
-
	Viesturs Blūmentāls (TM)

	12.
	Noteikumu konsolidētā versija
38.1.4.5. apmācībām saistīto konsultāciju pakalpojumu izmaksas;
	Priekšlikums
Lūdzam redakcionāli precizēt noteikumu projekta 13. punktu, norādot uz ar apmācībām saistīto konsultāciju pakalpojumu izmaksām.
Piedāvātā redakcija
-
	Viesturs Blūmentāls (TM)

	13.
	Noteikumu konsolidētā versija
45. Finansējuma saņēmējam izmaksas attiecināmas no brīža, kad finansējuma saņēmējs iesniedzis projekta pieteikumu Kohēzijas sistēmā. Gala labuma guvējam izmaksas attiecināmas no brīža, kad gala labuma guvējs  iesniedzis iesniegumu finansējuma saņēmējam atbilstoši Komisijas regulas Nr. 651/2014 6. panta 2. punktam, izņemot aktivitātes, kas nav uzskatāmas par darbu sākumu atbilstoši Komisijas regulas Nr. 651/2014 2. panta 23. punktā minētajai definīcijai. Ja uz pieteikuma iesniegšanas brīdi tiek konstatēts Komisijas regulas Nr. 651/2014 6. panta 2. punkta pārkāpums, gala labuma guvēja projekta ietvaros radušās izmaksas ir neattiecināmas un tās jāsedz no privātajiem līdzekļiem. Ja gala labuma guvējam atbalsts tiek piešķirts no Komisijas regulu Nr. 1407/2013, tad izmaksas tiek attiecināmas no brīža, kad gala labuma guvējs  iesniedzis iesniegumu finansējuma saņēmējam, ievērojot atbilstoši Komisijas regulas Nr. 651/2014 6. panta 2.punkta prasības.
	Priekšlikums
Lūdzam noteikumu projekta 19. punktā nodrošināt konsekventu terminoloģiju un vārdu "pieteikumu" aizstāt ar vārdu "iesniegumu".
Piedāvātā redakcija
-
	Viesturs Blūmentāls (TM)

	14.
	Noteikumu konsolidētā versija
64. Finansējuma saņēmējs pirmās kārtas ietvaros klātienes un hibrīda formāta digitālo prasmju apguvē un otrās kārtas ietvaros iesniedz aģentūrā paraksta lapu, kur gala labuma guvējs ar parakstu apliecina dalību apmācību kursā.  
	Priekšlikums
Lūdzam noteikumu projektā konsekventi norādīt, par kādām kārtām konkrēti ir runa un, proti,- par attiecīgi investīcijas pirmo un otro atlases kārtu.
Piedāvātā redakcija
-
	Viesturs Blūmentāls (TM)



